《调云岑》
宋代·郑清之

戏将鹖弁博缁衣，般若丛中剩作痴。
鹅颈肯为罗隐笑，鸡林能作乐天诗。
好从休处求安逸，莫向閒中觅住持。
觉际湖山最佳趣，藕花洲渚菊东篱。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。